Je Perrins, de Mellanz, fiz Wuillaume Laille, de Mellans, fais savoir à touz... que, pour moy et pour les miens, pour lesquex je enloy moy et mes biens de porter garandie pour moy et pour eaus de ce que je fais, la siexte partie que je ay de partaige en la terre qui est apellée la terre et li prel de Mellans, assise entre Monmaour et Deserviler, environ les Amboteours, et la siexte partie dou siexte que je ay et doy avoir es Ambotours, et ce que je doy avoir pour raison doudit partaige et en autre maniere dois Monmaour tanque à Deserviler, en prel, en bois, en terre arable, en sieges de molins, en diesmes et en autres choses, ay vendu, pour moy et pour les miens, à la noble dame Lore, çay en arriers fame le noble baron Jehan, conte de Bourgoigne et seignour de Salins, pour siex livres de viennois, lesquex je ay receu de li en bons deniers nombrez, tornez en mon profit et desques je me tieng pour bien paiés... En tesmoignaige de ceste chose, à ma priere et à ma requeste, li chapistre de Saint-Michiel de Salins a mis son seal pendant en ces lettres,.. qui furent faites le jour de l’exaltation sainte Croiz, l’an Nostre Signour M CC sexante et douze.